CELEX: 62012CN0079
Language: el
Date: 2012-02-14 00:00:00
Title: Υπόθεση C-79/12: Αίτηση για την έκδοση προδικαστικής αποφάσεως, την οποία υπέβαλε το Curtea de Apel Alba Iulia (Ρουμανία)στις 14 Φεβρουαρίου 2012 — SC Mora IPR SRL κατά Direcția Generală a Finanțelor Publice Sibiu και Direcția Județeană pentru Accize și Operațiuni Vamale Sibiu

28.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 126/6
            
         Αίτηση για την έκδοση προδικαστικής αποφάσεως, την οποία υπέβαλε το Curtea de Apel Alba Iulia (Ρουμανία)στις 14 Φεβρουαρίου 2012 — SC Mora IPR SRL κατά Direcția Generală a Finanțelor Publice Sibiu και Direcția Județeană pentru Accize și Operațiuni Vamale Sibiu
   (Υπόθεση C-79/12)
   2012/C 126/11
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel Alba Iulia
   
      Διάδικοι στην υπόθεση της κύριας δίκης
   
   
      Εφεσείουσα: SC Mora IPR SRL
   
      Εφεσίβλητες: Direcția Generală a Finanțelor Publice Sibiu και Direcția Județeană pentru Accize și Operațiuni Vamale Sibiu
   
      Προδικαστικά ερωτήματα
   
   
               1)
            
            
               Έχει το άρθρο 211 της οδηγίας 2006/112/ΕΚ (1) την έννοια ότι προσκρούει στη διάταξη αυτή η θέσπιση συμπληρωματικής προϋποθέσεως (όπως η λήψη, εντός συγκεκριμένης χρονικής περιόδου, πιστοποιητικού αναστολής της πληρωμής, υπό τις οριζόμενες με πράξη του Υπουργού Οικονομίας και Οικονομικών προϋποθέσεις), πέραν της αφορώσας τις διευκρινίσεις τις οποίες καλείται να περιλάβει στην εκκαθάριση του ΦΠΑ ο υποκείμενος στον φόρο ο οποίος έλαβε την έγκριση να μην καταβάλει στις τελωνειακές αρχές τον οφειλόμενο κατά την εισαγωγή ΦΠΑ;
            
         
               2)
            
            
               Έχουν τα άρθρα 26, παράγραφος 2, 28, 30 κα 107, παράγραφος 1, της Συνθήκης για τη Λειτουργία της Ευρωπαϊκής Ένωσης την έννοια ότι προσκρούουν στις ανωτέρω διατάξεις επανειλημμένες νομοθετικές παρεμβάσεις, όπως αυτές των σημείων 1 και 2 του επείγοντος διατάγματος αριθ. 22 της 28ης Μαρτίου 2007, καθώς και του σημείου 69 του επείγοντος διατάγματος αριθ. 106 της 4ης Οκτωβρίου 2007, με το οποίο τροποποιήθηκαν οι διατάξεις του άρθρου 157, παράγραφος 4, του ρουμανικού φορολογικού κώδικα κατά τρόπον ώστε μόνον ορισμένοι υποκείμενοι στον ΦΠΑ (οι οποίοι προέβησαν ή εικάζεται ότι προέβησαν στην εισαγωγή μετά τις 15 Απριλίου 2007 και έλαβαν πιστοποιητικό αναστολής της καταβολής) μεταξύ όσων τελούν σε πανομοιότυπες καταστάσεις (καθόσον διαθέτουν αγαθά υπό καθεστώς προσωρινής εισαγωγής από τον προ της προσχωρήσεως χρόνο) επιτρέπεται να μη καταβάλουν ΦΠΑ στο τελωνείο;
            
         
      (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347, σ. 1).